Deila fintet ut Godset-spillerne med tulle-krisemøte
Det ga full uttelling mot Vålerenga.Favorittstempelet virker imidlertid å ha tynget fjorårets sølvlag i de tre første serierundene, og suksesstrener Ronny Deila så seg nødt til å ta i bruk uvanlige motivasjonsmetoder for å få spillerne sine tilbake på seierssporet. Tidligere i uken mottok spillerne innkalling til et møte de neppe hadde sett komme allerede etter tre serierunder: Et krisemøte.Så nådeløse var Godset-spillerne i evalueringen av seg selv at for eksempel Stefan Johansens frispark mot Sarpsborg, som var noen millimeter for høyt og endte i tverrliggeren, ble sett på som en skuffelse.Da følte Deila at det var på tide å avsløre at det hele bare var et spill for galleriet. - Jeg kikket jeg på dem, begynte å le og sa at jeg køddet. Jeg spurte: «Hva er problemet her? Vi har skapt 18 sjanser på tre kamper, vi har ikke tapt på 25 hjemmekamper, var noe av det jeg sa til dem. Jeg hadde hele tiden tenkt til å avsløre det. Poenget er at vi måtte slutte å tenke for mye. Det blir for dumt. Det blir for latterlig. De begynte å le av seg selv, og det tror jeg var viktig. - Vi vant 7-2 i sjanser mot Sarpsborg, men ble likevel slaktet. Det forteller mye om forventningene. Det er helt «topp» når Stefan Johansen går ut i Drammens Tidende og sier at han var skuffet over ikke å sette et frispark fra 17 meter mot Sarpsborg når han traff tverrliggeren. Da har du en utfordring. Da er det vanskelig å levere. Det frisparket var fantastisk. Hadde han satt den, hadde det vært et kunststykke, slik det var med Øyvind (Storflor), utdyper Deila.Johansen, som var i overkant nådeløs med seg selv, trodde Deila avkrevde svar av spillergruppen i fullt alvor, mener sjefen traff godt med opptrinnet. - Det sniker seg inn en følelse i spillergruppen av at du tenker for mye. Når sjefen over alle sjefer har roen til å komme inn og slå en spøk, der vi trodde det var blodig alvor, får vi humøret og roen tilbake, sier Godsets midtbanesjef til VG.22-åringen innrømmer at det har vært krevende å leve opp til rekordhøye forventninger i Drammen. Han skryter av måten Deila har klart å senke høye skuldre på den siste uken. - Jeg lyver hvis jeg sier vi ikke har sett eller følt på favorittstempelet. Alle hadde forventet at vi skulle stå med ni poeng etter tre kamper. Det fikk vi ikke, og da er det litt sånn at vi begynner å lure på det vi holdt på med. Da er det viktig at sjefen innser hva han må gjøre. Det han har gjort nå, og den peptalken han hadde før kampen får oss til å roe oss ned. Han ba oss om å gå ut og kose oss og finne tilbake til den gleden vi alltid har hatt. Det gjorde vi til 100 prosent mot Vålerenga, sier Johansen.Spillerne skryter med andre ord av Deila, men Deila skryter også av spillerne, og mener det er en modenhet han ikke har sett maken til siden han kom til klubben i 2006, og senere overtok som hovedtrener før 2008-sesongen. - Det er en helt annen gjeng nå. Det er ikke lenger guttunger, men voksne menn som vet hva det dreier seg om. Det var en nydelig følelse å sitte rolig og se på kampen og nyte det. De styrer og setter krav til seg selv. Den selvjustisen som er i spillergruppen er fantastisk, og kanskje den viktigste egenskapen vi har. Det er noe vi ikke har hatt så mye av tidligere på grunn av altfor mange unge spillere, sier Deila.
Strømsgodset-trener Ronny Deila (37) så seg nødt til å ta utradisjonelle grep etter en skuffende sesonginnledning.